'n Bybelstudie in 11 dele oor Jesus in die Psalms.
Besef jy hoeveel verwysings daar in die Psalms na Jesus is? Hierdie poëtiese Bybelboek beeld Hom uit as die Een wat God gekies het, die Skepper, die Koning van die konings, die Een wat gekruisig is en weer op­gestaan het, die Skaap­wagter, die ewige Hoëpriester en vele meer.
In Ontdek en beleef Jesus in die Psalms sal jy deur Bybelgedeeltes, verduidelikings, toepassings en besprekings­vrae jou vertroue in Jesus, jou Ver­losser, se krag versterk met die wete dat Hy altyd 'n plan het wat uitgevoer sal word. Elke studie sluit ook af met skryf­plek vir persoonlike nadenke en notas of gebede. Aan die einde van die Bybel­studie is daar ook 'n gedeelte vir persoonlike geestelike groei met joernaalbladsye.
Hierdie Bybelstudie in 11 dele is ideaal vir klein­groepe en individue om God se transformerende Woord te bestudeer.
By Stonecroft bring ons jou in verbinding met God, mekaar en jou gemeenskap. Dit maak nie saak waar jy jou bevind of wat jy al gedoen het nie, God wil in 'n verhouding met jou wees. Een plek waar Hy jou meer van Homself vertel, is in sy Woord – die Bybel. Ongeag of jy die Bybel ken en of dit vir jou nuut is, die inhoud daarvan sal jou lewe verander en vir jou antwoorde op jou grootste vrae gee.
Kom saam met mense in jou gemeenskap byeen – vroue, mans, egpare, jonk én oud – en ontdek saam hoe die psalms in die Bybel vooruitwys na die lewe van Jesus Christus. Wanneer jy sien hoe sy lewe beskryf word in woorde wat honderde jare voor sy geboorte geskryf is, sal jou vertroue in die Bybel versterk word. Jy sal ook meer leer van die eienskappe wat Christus, die lewende God, in jou lewe wil uitleef.
Elke hoofstuk van Ontdek Jesus in die Psalms sluit besprekingsvrae in wat 'n betekenisvolle gesprek aan die gang kan sit. Daar is ook spesifieke verse uit die Skrif om te ondersoek en tyd vir gebed om julle ban de met God én mekaar te versterk.